CELEX: 32022R0007
Language: lv
Date: 2022-01-05 00:00:00
Title: Komisijas Īstenošanas regula (ES) 2022/7 (2022. gada 5. janvāris), ar ko attiecībā uz dzīvnieku veselības prasībām, kas skar ilgi glabājamu kombinētu produktu sastāvā esošu piena produktu ievešanu Savienībā, groza Īstenošanas regulas (ES) 2020/2235 V pielikumu (Dokuments attiecas uz EEZ)

6.1.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 2/1
               
            
         KOMISIJAS ĪSTENOŠANAS REGULA (ES) 2022/7
         (2022. gada 5. janvāris),
         ar ko attiecībā uz dzīvnieku veselības prasībām, kas skar ilgi glabājamu kombinētu produktu sastāvā esošu piena produktu ievešanu Savienībā, groza Īstenošanas regulas (ES) 2020/2235 V pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 853/2004 (2004. gada 29. aprīlis), ar ko nosaka īpašus higiēnas noteikumus attiecībā uz dzīvnieku izcelsmes pārtiku (1), un jo īpaši tās 7. panta 2. punkta a) apakšpunktu,
         ņemot vērā Eiropas Parlamenta un Padomes Regulu (ES) 2016/429 (2016. gada 9. marts) par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (2), un jo īpaši tās 238. panta 3. punktu un 239. panta 3. punktu,
         ņemot vērā Eiropas Parlamenta un Padomes Regulu (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (3), un jo īpaši tās 90. panta pirmās daļas a) un e) punktu un 126. panta 3. punktu,
         tā kā:
         
                     (1)
                  
                  
                     Komisijas Deleģētā regula (ES) 2020/692 (4) papildina Regulā (ES) 2016/429 noteiktos dzīvnieku veselības noteikumus, cita starpā attiecībā uz noteiktu dzīvnieku izcelsmes produktu sūtījumu ievešanu Savienībā. Konkrētāk, minētās deleģētās regulas 163. pants, kas nesen ir grozīts ar Komisijas Deleģēto regulu (ES) 2021/1703 (5), attiecībā uz tādu dzīvnieku izcelsmes produktu ievešanu Savienībā, kuri ir ilgi glabājamu kombinētu produktu sastāvā, izvirza īpašas prasības. Prasības attiecībā uz risku mazinošu apstrādi, kas piemērojama šādu kombinētu produktu sastāvā esošiem piena produktiem, minētais pants cita starpā noteic, ņemot vērā izcelsmes trešās valsts vai teritorijas vai to zonas veselības statusu.
                  
               
                     (2)
                  
                  
                     Komisijas Īstenošanas regula (ES) 2020/2235 (6) nosaka noteikumus par to, kā Regulu (ES) 2016/429 un (ES) 2017/625 cita starpā piemērot attiecībā uz to apliecinājumu paraugiem, kas vajadzīgi, lai Savienībā ievestu noteiktus dzīvnieku izcelsmes produktus. Konkrētāk, tāda privāta apliecinājuma paraugs, kas vajadzīgs operatoram, lai Savienībā saskaņā ar Komisijas Deleģētās regulas (ES) 2019/625 (7) 14. pantu ievestu ilgi glabājamus kombinētos produktus, ir sniegts Īstenošanas regulas (ES) 2020/2235 V pielikumā.
                  
               
                     (3)
                  
                  
                     Privātais apliecinājums, kura paraugs ir sniegts Īstenošanas regulas (ES) 2020/2235 V pielikumā, būtu jāaizstāj ar atjauninātu versiju, kur būtu ņemtas vērā prasības, kuras attiecībā uz risku mazinošu apstrādi piena produktiem izvirza Deleģētā regula (ES) 2020/692, kas grozīta ar Deleģēto regulu (ES) 2021/1703.
                  
               
                     (4)
                  
                  
                     Tāpēc Īstenošanas regula (ES) 2020/2235 būtu attiecīgi jāgroza.
                  
               
                     (5)
                  
                  
                     Īstenošanas regula (ES) 2020/2235 tiek piemērota no 2021. gada 21. aprīļa, tātad juridiskās noteiktības labad grozījumiem, kas ar šo regulu veicami Īstenošanas regulā (ES) 2020/2235, būtu jāstājas spēkā steidzamības kārtā.
                  
               
                     (6)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) 2020/2235 V pielikumu aizstāj ar šīs regulas pielikuma tekstu.
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 5. janvārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 139, 30.4.2004., 55. lpp.
         
         
            (2)  OV L 84, 31.3.2016., 1. lpp.
         
         
            (3)  OV L 95, 7.4.2017., 1. lpp.
         
         
            (4)  Komisijas Deleģētā regula (ES) 2020/692 (2020. gada 30. janvāris), ar ko attiecībā uz noteikumiem par noteiktu dzīvnieku, reproduktīvo produktu un dzīvnieku izcelsmes produktu sūtījumu ievešanu Savienībā, to pārvietošanu un rīkošanos ar tiem pēc ievešanas papildina Eiropas Parlamenta un Padomes Regulu (ES) 2016/429 (OV L 174, 3.6.2020., 379. lpp.).
         
            (5)  Komisijas Deleģētā regula (ES) 2021/1703 (2021. gada 13. jūlijs), ar ko attiecībā uz dzīvnieku veselības prasībām kombinētu produktu sastāvā esošu dzīvnieku izcelsmes produktu ievešanai Savienībā groza Deleģēto regulu (ES) 2020/692 (OV L 339, 24.9.2021., 29. lpp.)
         
            (6)  Komisijas Īstenošanas regula (ES) 2020/2235 (2020. gada 16. decembris), ar ko attiecībā uz tādu veterināro, oficiālo un veterināro/oficiālo sertifikātu paraugiem, kuri paredzēti noteiktu kategoriju dzīvnieku un preču sūtījumu ievešanai Savienībā un pārvietošanai pa to, un šādu sertifikātu sakarā veicamo oficiālo sertificēšanu nosaka noteikumus Eiropas Parlamenta un Padomes Regulas (ES) 2016/429 un (ES) 2017/625 piemērošanai un atceļ Regulu (EK) Nr. 599/2004, Īstenošanas regulu (ES) Nr. 636/2014 un (ES) 2019/628, Direktīvu 98/68/EK un Lēmumu 2000/572/EK, 2003/779/EK un 2007/240/EK (OV L 442, 30.12.2020., 1. lpp.).
         
            (7)  Komisija Deleģētā regula (ES) 2019/625 (2019. gada 4. marts), ar ko attiecībā uz prasībām par lietošanai pārtikā paredzētu noteiktu dzīvnieku un preču sūtījumu ievešanu Savienībā papildina Eiropas Parlamenta un Padomes Regulu (ES) 2017/625 (OV L 131, 17.5.2019., 18. lpp.).
      
      
         
            PIELIKUMS
            
               
                  
                     “V PIELIKUMS
                     PRIVĀTĀ APLIECINĀJUMA PARAUGS. OPERATORA APLIECINĀJUMS, KAS VAJADZĪGS, LAI SAVIENĪBĀ SASKAŅĀ AR DELEĢĒTĀS REGULAS (ES) 2019/625 14. PANTU IEVESTU ILGI GLABĀJAMUS KOMBINĒTOS PRODUKTUS
                     
                        
                     
                                 
                                    II daļa. Apliecinājums
                                 
                              
                              
                                 
                                    II. Informācija par veselību
                                 
                              
                              
                                 
                                    II.a
                                 
                              
                              
                                 
                                    Apliecinājums
                                 
                              
                              
                                 
                                    II.b
                                 
                              
                              
                                 
                                    
                                       IMSOC numurs
                                 
                              
                           
                                 Es, apakšā parakstījies, …
                                 (importētāja vārds, uzvārds vai nosaukums, adrese un detalizēta informācija par to)
                                 kā atbildīgais par I daļā aprakstītā kombinēto produktu sūtījuma ievešanu Savienībā deklarēju, ka kombinētie produkti, kam līdzi dots šis apliecinājums:
                                 
                                             1)
                                          
                                          
                                             atbilst piemērojamām prasībām, kas minētas Eiropas Parlamenta un Padomes Regulas (ES) 2017/625 (A) 126. panta 2. punktā;
                                          
                                       
                                             2)
                                          
                                          
                                             nav jāglabā vai jātransportē kontrolētas temperatūras apstākļos;
                                          
                                       
                                             3)
                                          
                                          
                                             nesatur nekāda cita veida pārstrādātu gaļu kā vien želatīnu, kolagēnu vai ļoti rafinētus produktus, kas minēti Eiropas Parlamenta un Padomes Regulas (EK) Nr. 853/2004 (B) III pielikuma XVI sadaļā;
                                          
                                       
                                             4)
                                          
                                          
                                             satur augu izcelsmes sastāvdaļas un pārstrādātus dzīvnieku izcelsmes produktus, kas ir šajā sarakstā(2):
                                             …;
                                          
                                       
                                             5)
                                          
                                          
                                             satur pārstrādātus dzīvnieku izcelsmes produktus, attiecībā uz kuriem prasības ir noteiktas Eiropas Parlamenta un Padomes Regulas (EK) Nr. 853/2004 III pielikumā un kuri cēlušies šādā apstiprinātā objektā(3):
                                             …;
                                          
                                       
                                             6)
                                          
                                          
                                             satur pārstrādātus dzīvnieku izcelsmes produktus, kuri cēlušies tādās trešās valstīs vai to reģionos, kam, kā norādīts Komisijas Lēmumā 2011/163/ES (C), katru no pārstrādātajiem dzīvnieku izcelsmes produktiem ir atļauts eksportēt uz Savienību;
                                          
                                       
                                             7)
                                          
                                          
                                             cēlušies trešās valstīs vai to reģionos, kam uz Savienības dzīvnieku un sabiedrības veselības prasību pamata atļauts uz Savienību eksportēt gaļas produktus, piena produktus, produktus uz jaunpiena bāzes, zivsaimniecības produktus vai olu produktus un kas attiecībā uz vismaz vienu no šiem dzīvnieku izcelsmes produktiem norādīti Komisijas Īstenošanas regulā (ES) 2021/405 (D) un Komisijas Īstenošanas regulā (ES) 2021/404 (E);
                                          
                                       
                                             8)
                                          
                                          
                                             ir ražoti objektā, kas izpilda higiēnas standartus, kuri atzīti par līdzvērtīgiem Eiropas Parlamenta un Padomes Regulā (EK) Nr. 852/2004 (F) noteiktajiem standartiem;
                                          
                                       
                                             9)
                                          
                                          
                                             ir ražoti tādos apstākļos, kas nodrošina atbilstību Eiropas Parlamenta un Padomes Regulā (EK) Nr. 396/2005 (G) noteiktajiem maksimāli pieļaujamiem pesticīdu atlieku līmeņiem un Komisijas Regulā (EK) Nr. 1881/2006 (H) noteiktajai maksimāli pieļaujamai piesārņotāju koncentrācijai;
                                          
                                       
                                             10)
                                          
                                          
                                             satur piena produktus,
                                             
                                                         
                                                            (4)(5) vai nu
                                                      
                                                      
                                                         kuriem nav veikta specifiska risku mazinoša apstrāde, kas paredzēta Komisijas Deleģētās regulas (ES) 2020/692 (I) XXVII pielikumā;
                                                      
                                                   
                                                         
                                                            (4)(6) vai
                                                      
                                                      
                                                         kuriem ir veikta specifiska risku mazinoša apstrāde, kas paredzēta Deleģētās regulas (ES) 2020/692 XXVII pielikuma tabulas A vai B slejā;
                                                      
                                                   
                                                         
                                                            (4)(7) vai
                                                      
                                                      
                                                         kuriem ir veikta specifiska risku mazinoša apstrāde, kas ir vismaz līdzvērtīga vienai no apstrādēm, kuras norādītas Deleģētās regulas (ES) 2020/692 XXVII pielikuma tabulas B slejā;
                                                      
                                                   
                                       
                                             11)
                                          
                                          
                                             satur olu produktus, kuriem ir veikta īpaša risku mazinoša apstrāde, kas vismaz līdzvērtīga vienai no apstrādēm, kuras norādītas Deleģētās regulas (ES) 2020/692 XXVIII pielikuma tabulā(4).
                                          
                                       
                                    Piezīmes
                                 
                                 Saskaņā ar Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas un jo īpaši Protokola par Īriju/Ziemeļīriju 5. panta 4. punktu, to lasot saistībā ar minētā protokola 2. pielikumu, šajā apliecinājuma atsauces uz “Savienību” ietver Apvienotās Karalistes teritoriju attiecībā uz Ziemeļīriju.
                              
                           
                                  
                              
                              
                                 Datums
                              
                              
                                  
                              
                              
                                 Importētāja kvalifikācija un amats(8)
                                 
                              
                              
                                  
                              
                           
                                  
                              
                              
                                 Zīmogs
                              
                              
                                  
                              
                              
                                 Paraksts:
                              
                              
                                  
                              
                           
                                 
                                    (2)
                                 
                              
                              
                                 Norādīt sastāvdaļas pēc masas (dilstošā secībā). Attiecīgā gadījumā noteiktas sastāvdaļas atļauts grupēt piena produktos, zivsaimniecības produktos, olu produktos un produktos, kas nav dzīvnieku izcelsmes.
                              
                           
                                 
                                    (3)
                                 
                              
                              
                                 Par pārstrādātajiem dzīvnieku izcelsmes produktiem, kas ir kombinētā produkta sastāvā: tā(to) objekta(-u) apstiprinājuma numurs, kurš šos produktus ražojis(-uši), un trešā valsts vai teritorija vai to zona, kur šis Regulas (EK) Nr. 853/2004 4. panta 2. punkta kārtībā apstiprinātais objekts atrodas, kā to norādījis importējošais pārtikas apritē iesaistītais uzņēmējs.
                              
                           
                                 
                                    (4)
                                 
                              
                              
                                 Lieko svītrot.
                              
                           
                                 
                                    (5)
                                 
                              
                              
                                 Tikai ja:
                                 
                                             a)
                                          
                                          
                                             šā kombinētā produkta izcelsmes trešā valsts vai teritorija vai to zona (valsts ISO kods, kas ierakstīts apliecinājuma I daļas I.7. ailē) ir norādīta sarakstā attiecībā uz tāda svaigpiena un tādu piena produktu ievešanu Savienībā, kuriem saskaņā ar Īstenošanas regulas (ES) 2021/404 (J) XVII pielikumu nepiemēro risku mazinošu apstrādi;
                                             kā arī
                                          
                                       
                                             b)
                                          
                                          
                                             apstiprinātais svaigpiena vai piena produkta izcelsmes objekts (norādīts apliecinājuma II daļas 5. punktā) atrodas:
                                             
                                                         i)
                                                      
                                                      
                                                         tādā trešā valstī vai teritorijā vai to zonā, kas ir norādīta sarakstā attiecībā uz tāda svaigpiena un tādu piena produktu ievešanu Savienībā, kuriem saskaņā ar Īstenošanas regulas (ES) 2021/404 XVII pielikumu nepiemēro risku mazinošu apstrādi; vai
                                                      
                                                   
                                                         ii)
                                                      
                                                      
                                                         Savienībā.
                                                      
                                                   
                                       
                           
                                 
                                    (6)
                                 
                              
                              
                                 Tikai ja
                                 
                                             a)
                                          
                                          
                                             šā kombinētā produkta izcelsmes trešā valsts vai teritorija vai to zona (valsts ISO kods, kas ierakstīts apliecinājuma I daļas I.7. ailē) ir norādīta sarakstā attiecībā uz tādu piena produktu ievešanu Savienībā, kuriem saskaņā ar Īstenošanas regulas (ES) 2021/404 XVIII pielikumu piemēro risku mazinošu apstrādi;
                                             kā arī
                                          
                                       
                                             b)
                                          
                                          
                                             apstiprinātais svaigpiena vai piena produkta izcelsmes objekts (norādīts apliecinājuma II daļas 5. punktā) atrodas:
                                             
                                                         i)
                                                      
                                                      
                                                         tādā trešā valstī vai teritorijā vai to zonā, kas ir norādīta sarakstā attiecībā uz tādu piena produktu ievešanu Savienībā, kuriem saskaņā ar Īstenošanas regulas (ES) 2021/404 XVIII pielikumu piemēro risku mazinošu apstrādi; vai
                                                      
                                                   
                                                         ii)
                                                      
                                                      
                                                         Savienībā.
                                                      
                                                   
                                       
                           
                                 
                                    (7)
                                 
                              
                              
                                 Ja:
                                 
                                             a)
                                          
                                          
                                             kombinētā produkta izcelsmes trešā valsts vai teritorija vai to zona (valsts ISO kods, kas ierakstīts apliecinājuma I daļas I.7. ailē) attiecībā uz svaigpiena un/vai piena produktu ievešanu Savienībā nav norādīta Īstenošanas regulas (ES) 2021/404 XVII vai XVIII pielikuma sarakstā;
                                             kā arī
                                          
                                       
                                             b)
                                          
                                          
                                             apstiprinātais piena produktu izcelsmes objekts (norādīts apliecinājuma II daļas 5. punktā) atrodas:
                                             
                                                         i)
                                                      
                                                      
                                                         tādā trešā valstī vai teritorijā vai to zonā, kas saskaņā ar Īstenošanas regulas (ES) 2021/404 XVII vai XVIII pielikumu ir norādīta sarakstā attiecībā uz svaigpiena un/vai piena produktu ievešanu Savienībā; vai
                                                      
                                                   
                                                         ii)
                                                      
                                                      
                                                         Savienībā.
                                                      
                                                   
                                       
                           
                                 
                                    (8)
                                 
                              
                              
                                 Importētājs: importētāju pārtikas apritē iesaistīto uzņēmēju pārstāvis, kā noteikts Komisijas Deleģētās regulas (ES) 2019/625 (2019. gada 4. marts), ar ko attiecībā uz prasībām par lietošanai pārtikā paredzētu noteiktu dzīvnieku un preču sūtījumu ievešanu Savienībā papildina Eiropas Parlamenta un Padomes Regulu (ES) 2017/625 (OV L 131, 17.5.2019., 18. lpp.), 14. panta 1. pantā.
                              
                           
               ”
            
               (A)  Eiropas Parlamenta un Padomes Regula (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (OV L 95, 7.4.2017., 1. lpp.).
            
               (B)  Eiropas Parlamenta un Padomes Regula (EK) Nr. 853/2004 (2004. gada 29. aprīlis), ar ko nosaka īpašus higiēnas noteikumus attiecībā uz dzīvnieku izcelsmes pārtiku (OV L 139, 30.4.2004., 55. lpp.).
            
            
               (C)  Komisijas Lēmums 2011/163/ES (2011. gada 16. marts), ar ko apstiprina plānus, ko saskaņā ar Padomes Direktīvas 96/23/EK 29. pantu iesniegušas trešās valstis (OV L 70, 17.3.2011., 40. lpp.).
            
               (D)  Komisijas Īstenošanas regula (ES) 2021/405 (2021. gada 24. marts), ar ko nosaka tādu trešo valstu vai to reģionu sarakstus, no kurām saskaņā ar Eiropas Parlamenta un Padomes Regulu (ES) 2017/625 atļauts Savienībā ievest noteiktus dzīvniekus un preces, kuri paredzēti lietošanai pārtikā (OV L 114, 31.3.2021., 118. lpp.).
            
               (E)  Komisijas Īstenošanas regula (ES) 2021/404 (2021. gada 24. marts), ar ko nosaka tādu trešo valstu, teritoriju vai to zonu sarakstus, no kurām saskaņā ar Eiropas Parlamenta un Padomes Regulu (ES) 2016/429 atļauts Savienībā ievest dzīvniekus, reproduktīvos produktus un dzīvnieku izcelsmes produktus (OV L 114, 31.3.2021., 1. lpp.).
            
               (F)  Eiropas Parlamenta un Padomes Regula (EK) Nr. 852/2004 (2004. gada 29. aprīlis) par pārtikas produktu higiēnu (OV L 139, 30.4.2004., 1. lpp.).
            
               (G)  Eiropas Parlamenta un Padomes Regula (EK) Nr. 396/2005 (2005. gada 23. februāris), ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (OV L 70, 16.3.2005., 1. lpp.).
            
               (H)  Komisijas Regula (EK) Nr. 1881/2006 (2006. gada 19. decembris), ar ko nosaka konkrētu piesārņotāju maksimāli pieļaujamo koncentrāciju pārtikas produktos (OV L 364, 20.12.2006., 5. lpp.).
            
               (I)  Komisijas Deleģētā regula (ES) 2020/692 (2020. gada 30. janvāris), ar ko attiecībā uz noteikumiem par noteiktu dzīvnieku, reproduktīvo produktu un dzīvnieku izcelsmes produktu sūtījumu ievešanu Savienībā, to pārvietošanu un rīkošanos ar tiem pēc ievešanas papildina Eiropas Parlamenta un Padomes Regulu (ES) 2016/429 (OV L 174, 3.6.2020., 379. lpp.).
            
               (J)  Komisijas Īstenošanas regula (ES) 2021/404 (2021. gada 24. marts), ar ko nosaka tādu trešo valstu, teritoriju vai to zonu sarakstus, no kurām saskaņā ar Eiropas Parlamenta un Padomes Regulu (ES) 2016/429 atļauts Savienībā ievest dzīvniekus, reproduktīvos produktus un dzīvnieku izcelsmes produktus (OV L 114, 31.3.2021., 1. lpp.).